**Úlohy z dejepisu 6.5. -13.5**

Milí šiestaci ☺ Na tento týždeň mám pre vás dve tvorivé úlohy. Vyberte si JEDNU z nich a pošlite mi ju do 13.mája. V prípade akýchkoľvek otázok mi smelo píšte.

1. Pozrite si video s názvom *Upiekli sme 2000 rokov starý koláč* na youtube, kde sa dozviete mnoho zaujímavostí o Rimanoch a podľa receptu a videa skúste upiecť koláč pochádzajúci z Pompejí. Pokojne zapojte aj členov vašej domácnosti ☺ Váš postup práce aj výsledný produkt mi samozrejme nafoťte, stručne popíšte a pošlite, nezabudnite odfotiť aj seba, veď sme sa dávno nevideli, veľmi ma to poteší ☺

<https://www.youtube.com/watch?v=fbdpxGKRBQU>

1. Pozrite sa bližšie a podrobnejšie na mesto **Konštantínopol**, hlavné mesto Byzantskej ríše. Vzniklo z gréckej osady Byzantion ešte v 7.stor. pred n.l. Založil ho cisár Konštantín Veľký a patrilo k najvýznamnejším, najväčším a najkrajším mestám sveta. Slovania preň používali aj názov **Carihrad** *(Cisárovo, Cárovo mesto).* Dnes ho poznáme pod názvom **Istanbul** a je hlavným mestom Turecka. <https://sk.wikipedia.org/wiki/Dejiny_Istanbulu>

Vašou úlohou bude zistiť pomocou internetu či iných zdrojov zaujímavosti a informácie o tomto meste, o jeho histórii, premenách, pamiatkach. Napríklad virtuálnu prehliadku Chrámu Hagia Sofia nájdete tu: <https://www.youtube.com/watch?v=j-ypz1lI6js> , prípadne ďalšie video: <https://www.youtube.com/watch?v=XfpusWEd2jE> .....

Potom sa skúste zahrať na turistického sprievodcu či šéfa cestovnej kancelárie, ktorý má prilákať a oboznámiť turistov s týmto mestom. Môžete vytvoriť jeho mapu a opísať historický význam, zamerať sa iba na Chrám Hagia Sofia, vytvoriť prezentáciu, nakresliť, napísať, popísať, čokoľvek....Môžete to napísať aj z pohľadu vtedajšieho, stredovekého obyvateľa Konštantínopolu a predstaviť mesto zahraničným návštevníkom. Alebo si predstavte, že tam žijete v období jeho pádu, keď čelil náporu Turkov (jeho hradby boli rozborené delami) a napíšte výzvy či prosby o pomoc mestu.

Želám vám veľa nápadov a chuti do práce ☺